cyanic-selkie/wikianc huggingface dataset:
Photographie
Farb
Untascheidn ko ma a nach da Farb oda da Abwesnheit vo Farb. Des meiste heitzdog han Farbbuidl. Normalaweis gehds do drum, de Farbn recht echt hizkriang. Kinstlarisch beliabt han a Buidl mit Farbvaschiebunga, z. B. Aufnahma mit da foischn Farbtemperatur, Cross-Entwicklung und Foisch-Farbn-Infrarot. Bei farblose Buidl red ma a vo Monochrom. Klassischerweis han des Schwarz-Weiß-Buidl, recht beliabt han a eigfärbte monochrome Buidl wia mitm Sepia-Effekt oda Blautonung.
Ausgob
De fertign Buidln kenna auf'm Papier sei, des moana de meistn wenns vo am "Photo" redn. S'ko aba a ois Dia an d'Wand gworfn, oda neimodisch aufm Kompi ogschaugt wean.
Motive
Ma ko aa noch dem untascheidn, wos photographiad werd. Des kenna zum Beispui Landschaftn, Gebaide, Bleame, Viecha und Leid sei. As Photographian vo Leid is eingdli am beliabtstn. Do ko ma nacha weida auftein noch Familienknipserei oda auf da ernsthaftan Seitn noch Akt (Nockade), Portrait, Gruppn-Photos, Mode-Photos (engl. Fashion) und so weida.
Inverness (Begriffsklearung)
Inverness is da Nam vo meahrare Orte
Photographie
Photographn
Do gibts de Urlaubs- und Familien-Knipsa, de Hobby-Photographn und de Profis. D Hobby-Photographn ren vo si sejm moast ois de "ambitioniadn Amateure". D Profis san de, de wo damit a Gejd vadina, bzw. vadeana miassn. Des hoasd no lang ned, dass es bsondas guad kena, se wissn oft nua bessa, wias ihre Photos gega Gejd loswean. Dafia sans de Hobby-Photographn neidisch, wei de kena photographian, wos eana Spass mocht.
Inverness (Begriffsklearung)
in Kanada:
Photographie
Aufnahma-Formate
Je gräßa s Aufnahmeformat, umso mehr Details san in dem Buidl zum seng, umso gräßa ko mas nacha präsentian. Wei da Fuim oda da Chip in d'Kamera nei bassn muass, werd de natirle aa gräßa.
Vawendungszweck
A Großteil vo de Photos werd nua zua Gaudi gmacht, entweda ois Erinnerungsknipsarei oda a ois Hobby. Auf da andan Seitn stengan an Haufn ernstare Owendunga. Neba am Photographiern fia d Presse gabads da no d Produktphotographie fia Kataloge, Internetz-Gschäfta und ähnlichm. Ned vagessn deaf ma aba aa de Owendunga in da Wissnschaft. Wichtig warn da d Rentgenphotographie in da Medizin, Astrophotographie, Satelitn-Photos fias Weda und no vui mehra.
Technische Grundlong
De Begriff Brennweitn, Blendn, Belichtungszeit und Empfindlichkeit muass ma zwar ned kenna um a guads Photo z macha. Aba se han recht intressant, weis de bstimmendn Sacha han, des Ausschaung vo am Buidl beeinflussn. Do hod se seid dem easchtn Photo bis jetzad zua na Handy-Kamera nix dro gändert. Trotzdem hods natirle an starkn Fortschritt gem. D'Qualität vo de Objektiv is bessa worn, scho seit längerm ko ma Objektive mit vaänderlicha Brennweitn baun (Zoom-Objektive). D'zur Vafigung stehadn Wert fia Blendn und Beliachtungszeit han erheblich daweitad worn und d Empfindlichkeit vo de Aufnahmemedien is stoark ogstieng bei gleichzeitig hähana Aufläsung bzw. feinara Kearnung.
Brennweitn
D' Brennweitn is a Eigenschaft von na Linsn oda am Objektiv. Wennst a Brennglasl (a Linsn) nimmst is d' Brennweitn da Abstand zura Flächn, so dass sie s'Sunnalicht in am meglichst kloana Punkt sammlt. Des geht nur mit na Samml-Linsn, bei na Zerstreuungslinsn gibts a negative Brennweitn, de is aba ned so oafach zum ausprobiern. A Objektiv besteht aus zmindest oana Linsn, meistns sans mehra. De Brennweitn vo de einzln Linsn ergebn iaba recht kompliziade Berechnungen de Brennweitn vo dem Objektiv. Ausprobiern mit da Sunna ko mas ned wirklich, wei ma ned woas, vo wo aus ma messn soid, vo da vordestn Linsn, vo da hinterstn oda liaba vo irngwo in da Middn. Da richtige Bezug fia so a Messung war'd "Hauptebene", de ko ma si wiada recht kompliziad ausrechnen. De ko je nach Objektiv irngwo liang, a außahoib vo dem Objektiv. So kennan Objektive mit lange Brennweitn a kiaza sei ois ihra Brennweitn und d'letzte Linsn vo am Weitwinkl-Objektiv weida weg vom Fuim/Sensor sei, ois da Brennweitn vo dem Objektiv daspricht.
Wenn ma wos weit entfernts aufnehma mog, muass da Abstand vo da Hauptebn zum Fuim/Sensor da Brennweitn dasprecha. "Unendlich weit weg" is bei da Fotografie je nach Objektiv scho ois iaba 20 Meta. Soi wos Nähers aufgnomma wern, muass de Hauptebn weida weg vom Fuim/Sensor. Dazua ko ma an de meistn Objektiv drahn. Je weida ma do drahn ko, umso naher ko ma ans Motiv higeh. Wenn ma de Hauptebne genau zwoa moi so weit vom Fuim/Sensor weg hod, wia d'Brennweitn lang is hod ma a Abbildung vo oans z' oans. Dann is as Motiv auf'm Fuim/Sensor genauso groß wia in echt. Und auf'm fertign Buidl wega da Vergräßerung recht riesig. D' vordarne Hauptebne is dann vom Motiv aa nur no zwoa moi d'Brennweitn weit entfernt.
Da beim Photographian de Brennweitn an recht stoarkn Einfluss aufs Buidl hod, untascheid ma zwischn:
Des Beispui is mit na Kloabuidl-Kamera gmacht worn. Bei olle Buidln is a Blendn vo 5,6 vawendt worn. Damits Madl ollawei gleich groß is, wurd da Abstand zu ihra mit da Brennweitn vagräßert. S' easchte Buidl is aus na Entfernung vo am Meta aufgnumma, as lezte dann aus 16 Meta. Ma sigt wia se dadurch s' Vahältnis vom Motiv zur Umgebung vaändert. Aa de perspektivische Wirkung is bei de grodn Linien vo da Bruckn guad zum seng.
Helligkeit
Iba Statistik is ma draufkema, dass a Buidl dann de richtige Helligkeit hod, wenns im Schnitt an Grauwert vo 18 Prozent hod. Des is der Wert den a jede Automatik und a jeda Belichtungsmessa vasuacht zum hiakriagn. S'gibt freili a gnua Buidl de san grod desweng so schee, weis vui hella oda dunkla san ois dea Middlwert. So oda so gehts drum, wia ma jetzad im Buidl de Helligkeit hikriagt, de ma gern hed. S'gibt fünf Einflüss auf'd Helligkeit im aufgnommana Buidl:
Dass a bissl oafocha werd, rechnet ma mit da Blendnzoi, de dagibt si aus da Brennweitn und da Greaß vo da Blendn. So bleim nua via Sachan, de ma selba, oda de Automatik berücksichtign muass. S'Motiv is normalaweis fest voagebn, oiso gehts drum, wia ma de Blendn, de Belichtungszeit und de Empfindlichkeit richtig wejd, dass nachad des Buidl de Helligkeit hod, de ma gern häd. De Sach is a desweng so kompliziad, wei de Helligkeit am Motiv recht untaschidlich sei ko. A Landschaft is bei Sunna am Mittog guad oa Million moi so hej wie z'Nachts. Ma ko aba trotzdem mit da gleichn Kamera beidsmoi a Buidl macha des recht schee ausschaugt.
Blendn & Blendnzoi
De moastn Objektiv ham Wert zwischen 2 und 32. Oiso ko ma mit da Blendn an Helligkeitsuntaschiad vo bis zua circa 1:200 eistejn. 32/2 han 16, 16 im Quadrat han 256, oiso is de greaßte Blendn vo da Flächn her 256 moi so groß wia de kloanste.
D Woi vo da Blendnzoi hod ned nua a Wirkung auf'd Helligkeit, se wirkt se a aufd Schärfndiaf aus, und domit recht stark aufd Dateigstaltung.
De Beispui-Buidln san olle mit ana Kloabuidl-Kamera mit da gleichn Brennweitn vo 50 mm aufgnomma. Ma sigt wia se'd Woi vo da Blendnzoi aufd Schärfn vom Hintagrund auswirkt.
Beliachtungszeit
Da ma mit da Blendn ned den ganzn Bereich vo megliche Helligkeitn obdeckn ko, bracht ma a zwoate Meglichkeit, des ganze eistejn zum kena. Dafia nimmt ma d Beliachtungszeit. Je länga Liacht auf des liachtempfindliche Medium foid, desto hella werd des fertige Buidl. Doppede Zeit gibt doppede Helligkeit. Mit na Zeit vo mehrare Minutn in da Nacht und wenige tausendstl Sekundn bei stoarka Sunna kriagt ma des Ganze nacha scho in Griff. De Zeitn wern genauso iba de Wurzl aus zwoa gstuaft wia de Blendn. Moistns werds ois Kehrwert ogem. Wenn auf da Kamera 90 steht, hoaßt des 1/90 Sekundn. A bissal auf- und abgrundt werd do aba a: 0,7" – 2 – 3 – 4 – 6 – 8 – 10 – 15 – 20 – 30 – 45 – 60 – 90 – 125 – 180 – 250 – 350 – 500 – 750 – 1000–1500 – 2000 – 3000 – 4000 – 8000
Empfindlichkeit
Da aba ned a jeds Motiv gnua Zeit hod, dass ma a moi lenga belicht, gibts no de Meglichkeit untaschiedliche Empfindlichkeitn zum nutzn. Bläd is nur, dass de hean Empfindlichkeitn ned so guad fia de Qualität vo dem Buidl san. Bei Digital gibts as Rauschn, bei Analog spricht ma vo am körnign Buidl. Des Rauschn is nur greißlich, des Korn ko manchmoi a ganz guad ausschaung, grod bei schwarz-weiß.
Warum gibts bei da Beliachtungszeit und da Blendn Stuafn?
Da Sinn vo dene Stufn is, dass ma oafacha beide Sachan vastelln ko und wiada de gleiche Helligkeit kriagt. A Buidl mit na Blendn vo 2.8 und na Zeit vo 1/90 Sekundn is genauso hej wia oans mit 3.5 und 1/60 Sekundn. Kameras, de nua automatisch funktionian aban ohne Stuafn. Wenn da Photograph aba a sejm rumspuin wui, han de Stuafn recht praktisch.
Vawandte Themen
Wenn gnua Buidl schnej hintranand aufgnomma wern, ko ma Bewegung doarstejn. Da war ma nacha beim Thema Fuim und Fernsehn. Des Wort Fuim fia de bewegtn Buidl kimmt a vom photographischn Fuim, bloß dass ma da an vui lengan Streifn davo bracht.
Tails (Linux-Distribution)
The Amnesic Incognito Live System (Tails) is a af Debian basiande Linux-Distribution. Mid dem ZuiiPrivatsphäre und Anonymität vom Nutza zua schitzen. Um des zua erreicha, setzt Tails insbesondare af de Nutzung vom Tor-Netzwerk. Des Sysdem kon direkt vo oana Live-DVD oda an USB-Stick bootet wean und hintalosst dann koi Spurn af dem gnutzten Rechna.
Weidare Oanzlheidn
Tails buit a voakonfiguriate Oabatsumgebung mid Programme zua sichaen Kommunikation und dem sichan Umgang mid Datein. Kernstickl is dea Tor Browsa zum anonyma Surfn im Netz. Ebenfois enthoitn san a E-Mail-Client und a Chat-Programm, de wia vui weidere Anwendunga fia de Nutzung des Tor-Netzwerks und vaschlisslta Kommunikation voakonfiguriat sab. Nebn dem Office-Paket LibreOffice san weidare Programme zua Buidbeoabatung, zum Videoschnitt und zua Vaschlisselung vo Datein und Festplattn enthoitn. Ois Oabatsumgebung nutzt Tails Gnome. Ab Vasion 1.7 is es meglich middls an Offline-Modus olle Netzwerkvabindunga obzuaschaltn, um a vertrauliche Oabat an Dokumentn zu unterstitzen. Ois gedächtnisloses („amnesic“) System vawiaft Tails standardmäßig olle Daten beim Heruntafahrn. A vaschlisselter, persistenter Speicha kon bei Bedarf eigricht wean, um Eistellunga und Datein af dem genutztn USB-Stick dauerhaft zus sichan.
Tails finanziat se duach Spendn und Fördamiddel. Seit 2014 san jährlich im Duachschnid 210.000 € eigenomma, wobei rund a Drittl dea Spenda an Bezug zua US-Regierung hattn und a weidares Drittl vo Stiftunga und Ned-Regierungsorganisationa kemma is. Des restliche Drittl vateilt sie laut Angabn des Projekts af Oanzlpersona (17 Prozent) und Untanehma (15 Prozent). De Linux-Distribution wiad unta andam aa vo Edward Snowden empfoin und hod während des NSA-Skandois de Bekanntheit erhöhen kenna.
Tails is easchtmois am 23. Juni 2009 vaöffentlicht – daois no unta dem Nama Amnesia. Im Somma 2014 easchien Vasion 1.0 und im Januar 2016 schließlich 2.0, des af oana neian Debian-Vasion basiat. Im Juni 2017 is Vasion 3.0, de af Debian 0 basiad und nua no auf Rechnan mid 64-Bit-Architektur lafft 6 vaöffentlicht woan.
In dea foignd Listn san einige dea standardmäßig enthoitnen Programme afgefihrt. A voiständige Listn is af dea Tails-Netzseitn zua fina. Weidare Anwendunga könn zuasätzlich installiat wean, woduarch dein Tails gewährte Sichaheit gefährdet wean kon.
Listn vo de hejstn Stean
Des is a Listn vo de 100 hejstn Stean, und zwor vo da Eadn aus gsegn.
Podersdorf am See
Poudistoaf, aa Podistorf, aumtlich: Podersdorf am See (ung. Pátfalu) is a Moaktgmoa mid Leid am Oustuafa van Neisla See im neadlichn Buagnlaund. De Gmoa liegt im Beziak Neisal am See, im Nazionalpaak Neisla See - Seewingl.
De Leid lem vua oim vaum Fremdnvakea und vaum Weinbau. Poudisdoaf hod de meistn Bsuacha im Buagnlaund. Es Straundbod, de pannonische Natualaundschoft und de Heirign san a bsundare Attraktion.
Arrondissement Saintes
As Arrondissement Saintes is a Vawoitungseihheit van Département Charente-Maritime in da franzesischn Region Nouvelle-Aquitaine. Untapräfektua is Saintes.
Podersdorf am See
Eadkunde
Poudistoaf liegt am Ostuafa vaum Neisla See. De Region zwischn Neisla See und Ungaan hoaßt ma Seewingl. Des is a Däu vau da ungarischn Diafebane - a floche, fost baamlose Puszta. Im Seewingl liegn an Haufa kloane Seen mid ana amolign Pflaunzn- und Viechawöd. De Laundschoft um an Neisla See gheat seit 2001 zan Wödkuituaeabe.
Arrondissement Saintes
Es umfossd 88 Gmoana aus sechs vaschiedne Kantone.
Podersdorf am See
Infastruktua
In Poudistoaf gibts koa Eisnbau, dafia a ÖBB-Busvabindung auf Neisal am See.
Arrondissement Saintes
Gmoana
De Gmoana van Arrondissement Saintes san:
Neioadnung vo de Arrondissements 2017
Duch de Neioadnung vo de Arrondissements im Joar 2017 is aus'm Arrondissement Saintes de Fläch vo de 17 Gmoana: Avy, Belluire, Biron, Bougneau, Brives-sur-Charente, Chadenac, Coulonges, Échebrune, Fléac-sur-Seugne, Marignac, Mazerolles, Pérignac, Pons, Saint-Léger, Saint-Quantin-de-Rançanne, Saint-Seurin-de-Palenne und Salignac-sur-Charente am Arrondissement Jonzac zuagwiesn worn.
Käia
A Käia (dt. Keller), aa Kella oda Kölla, isa Untagschoss fo am Haisl. Friaras isa Käia wichde gwen, weisd ois wosd ned glei hosd essn kinna, duad afkom hosd. Weis in Käia fui käida ois wia om gwen is. Desis frale heid anoaso, owa nimma so wichde wia domois. An Eiskostn hod domois koana kod und ofd aa koan Schdrom dazua.
Gschicht
Doife und ned so doife Käia hods gem. Doife Käia, glei iwa mera Schdegg, homd Biabraua und d Wiatshaisa kod.De homse aa no dazua, Eisblegg owedrong lossn, dema im Winta diagad fo am dagfreadn Sää aussagsaagld kod hod. Damids Bia bis iwan Summa ausse, oiwei gleich koid gwen is. In de doifn Käia hom se de Leit aa im Griag foschdeggd kod und in da Stod hod ma grod fian Griag doife Käia baud kod. De hod ma Lufdschutzkäia koassn.
In de Haisa, odara Bauanhof, hodma ofd ned so doife Käia kod. Eadebfe, Ebfe, Zwiefe, Ruam, owara Koin und Hoiz hodma duad owedrong kod. Ara Woschkuchl is ofd in de Käia unt gwen.
In da Wachau, im Weihviadl oda im Burg'nland wo de Draum woxn kimt da Weih owe und wiad unt glogat. Des is no a Weihkäia.
Fieberkapelle Rothneusiedl
De Fieberkapelle, aa Fieberkreizkapelle oda kuaz Fieberkreiz g'hass'n, is a denkmoig'schützte barocke Kapöi'n auf'n Sandgrubenfeld zwisch'n Rothneusiedl und Hennersdorf (in Niedaöstarreich) in da Valängarung von da Poestiongåss'n nåch West'n. Se liegt im 10. Weana Beziak Favoritn, Beziaksteu Rothneusiedl direkt in da Näch'n vom ÖBB-Gütazentrum Wean Süd. De uasprünglich'n Föidweg zua Kapöi'n san duach de neuche Zuabringastråß'n von da Weana Auß'nring Schnöistråß'n S1 zum Gütazentrum seit 2016 stoak vaändat wua'n.
Da Bau und de G'schicht'
De Kapöi'n håt an dreiseitich'n Grundriss mit an afåch'n Kreiz auf da Dåchspitz'n. Auf ana Rundkartusch'n üwa'n Eigaung is de Joahreszpih 1709 zum les'n. Im Innanraum woa'r amoi de hoizg'schnitzte barocke Marienstatue von 1790, de wo seit 1959 in da Pfoakiach'n von Oberlaa aufg'stöit ist. Jetzt'n steht dafüa'r a Kopie von dera Statue in da Kapöi'n. 1883 is des Bauweak vom Gåstwiat Anton Kronberger aus Rothneusiedl renoviat wua'n.
Da Grund füa den Bau vom Fieberkreiz soi de Rettung vom Dechant'n Cante aus Laxenburg g'wes'n sei, dea wo auf ana nächtlich'n Foaht von Wean in de daumois doda vuahaundanan Sümpf' kumma is und saumt Ross und Wåg'n zum vasink'n aug'faungt håt. Aus Daunk füa sei Rettung håt ea'r auf ana klannan Bod'neahebung mitt'n im Sumpf de Kapöi'n g'stiftet. Dea Sumpf woa da Grund zu de vüil'n Fieber-Kraunk'n in dera Gegend, wås füa'n Naumen von da Kapoi'n da Grund g'wes'n is.
Kanton Épinal-1
Da Kanton Épinal-1 is a franzesischa Kanton im Arrondissement Épinal, im Département Vosges und in da Region Grand Est (bis zan End 2015 Lothringen); sei Haptort is Épinal.
Gschicht
Da Kanton is ba da Neieihteiung vo de franzsischn Kantone im Joar 2015 entstondn. Sei Gmoana kemma aus de Kantone: Épinal-Ouest (5 Gmoana) und Épinal-Est (2 Gmoana) und de Stodtei vo da Stod Épinal om linkn Ufa vo da Mosl.
Log
Da Kanton liegd im Zentrum van Départements Vosges.
Böfflamott
A Böfflamott is a klassischa Rindsschmorbrodn aus da boarischn Kuche.
Kanton Épinal-1
Gmoana
Da Kanton bstähd aus siem Gmoana und'm Tei vo da Stod Épinal mid insgsom Eihwohna (Stond: ):
Route nationale 771
De Route nationale 771 (kuaz: RN 771 oda: N 771) woa a franzesische Nationalstroß, de vo 1933 bis 1973 zwischn da N 178 im sidlichn: Châteaubriant und Le Croisic valaffa is. 1955 is a neie Fiahrung zwischn'm Zentrum vo Saint-Nazaire und da neadlichn Zuafiahrung eafoigd. Se is 1978 komplett in de Nationalstroß 171 integriad worn. 1979 is donn zwischn Saint-Nazaire und La Baule diese neie N 171 af a Schnejstroß valegd worn. Doduach hod de vo da Schnejstroß ins Zentrum vo Saint-Nazaire fiahnde Stroß de Numma N 471 eahoidn (seit 2006 Kommunoistroß). 2006 is zwischn Saint-Nazaire und Le Croisic obgstuafd worn. Dobei hod de Schnejstroß de Numma D 213 eahoidn, de Vabindung zwischn diesa und da uaspringlichn Trasse vo da N 771/N 171 in La Baule de Numma D 192 und da Rest bis zan End in Le Croisic de Numma D 245.
Böfflamott
Gschicht
Ban Böfflamott spuit as Marinian a wichtige Roin. De Tradition as Rindfleisch z Marinian is in Frankreich desweng entstandn, wei ma za dera Zeid nua Fleisch vo oidn Rindviechan gessn hod. De jungan Rindviecha hod ma ois Zugviecha und fia de Milliwiatschoft braucht. Owa s Fleisch vo oidn Rindviechan is ganz schee zaach, duachs Marinian weads eascht geniassbor.
Route nationale 771
N 771e
De N 771E is 1955 ois Seitnost vo da N 771 aus diesa entstondn, ois de N 771 af a Umgehungsstroß glegd worn is, de neadli um Saint-Nazaire valaffa und donn weida westli noch Saint-Nazaire neiglaffa is. Se is 1973 ois D 971 obgstuafd worn.
Böfflamott
Zuabereitung
Fia d Marinad brauchst an Roudwei (in Franggn natiale an Weiswei), an Pudazucka und a Rindsschuita oda an Dofespitz. Da Zucka wead im Hefn hoaß gmocht und karamellisiad. Nacha wead a mid Roudwei owglescht. Dann kimmt as Rindfleisch in a Schissl und de koide Marinad wead driwagschitt bis as Fleisch neama zan seng is. Nacha kimmt des ganze fia 2-5 Dog in an Eiskostn.
Kanton Épinal-1
Gmoana
Omeakung: ba Épinal san Gsomtfläch und Gsamteihwohnazoih vo da Stod ogem. De Stodtei om linkn Ufa vo da Mosl, de zan Kanton Épinal-1 ghean, zehjn (2013) 13.890 Eihwohna.
Böfflamott
Zuabereitung
Nacha weads Rindfleisch aus da Marinad gnumma, owdrickad und in an Hefa mit Budanschmoiz af oin Seitn oobrodn. D Marinad wead inzwischn afd Häiftn eihkocht. Es keman Rindsbriah, Gmias und Gwiaz dazua und dann losst ma s Fleisch in dera Soos uma 2,5 Stund schmorn. Ois Beilog gibts Knedl oda Eadepfesteaz (Piree), Blaukraut oda aa Bayrisch Kraut.
Physik
Physik is de Wissnschoft vo da unbelebtn Natua.
Kanton Épinal-1
Politik
Im 1. Woihgong om 22. Meaz 2015 hod koans vo de via Wohlpoore de obsolude Meahheit eareichd. Ba da Stichwoih om 29. Meaz 2015 hod's Gsponn Ghislaine Jeandel-Ballongue/Yannick Villemin (beide UD) geng Lise Claudepierre/Romain Patenay (beide FN) mid'm Stimmaotei vo 69,76 % (Woihbeteiigung: 47,59 %) gwunna.
Physik
Heitzdog duad se des freil vamischn, wei vui Bereiche vo da Physik si mid andane Wissnschoftn iwaschneidn.
Physik is ned glei Physik
Bei da Physik undascheid ma foigande Bereiche:
De oanzalne Bereiche san aufglistet in da ungefean Reihnfuige, wia ma se domit bscheftigt hod: Mechanik hod ma scho in da Antike kennt, oana vo de bekanntestn damoign Physika woa da Arichmedes, dea wos arkennt hod, dess a schwimmada Kearpa genausovui Wossa vardrengt, wia r a soiba wiegt. Späda hobn da Johannes Kepler und da Isaac Newton Gsetze endeckt, de wo de Bewegung vo de Planetn um de Sunn varklert hobn.
Donn san de Ofenge vo da Wärmelehre kemma. Wia ma se domit bscheftigt hod, hod ma beispuisweis gons wichtige Hauptsätze aufstöit, wia zum Beispui oan Energieerhaltungssatz. Außadem is ma do scho drauf kemma, wia ma varschiedane Kreisleife berechna ka, bei di Werme in mechanische Orwoat umgwandlt wiad (Carnot).
De Elektrizität und a 'n Magnetismus hod da Maxwell zu oam oanzign Bereich zsomgfosst, wia r a Formöin hod aufstöin kenna, de wo den gonzn Bereich oanhoatli varklert hobn (Maxwellsche Formeln).
A am Ofong voms 20. Joarhundad hobn ondare si mit da Struktur vo da Materie, oiso da Atomphysik und da Keanphysik, bscheftigt und san so auf de Quantenmechanik kemma.
Heitzudog dean se de Physika beispuisweis vui mit de Oagnschoft vo de Metalle und Hoibloada bescheftign, oda se untasuachn de kloanstn Boutoale vo da Materie.
Wos gibts jetzad da nachad ois in da Physik
De Physik werd vo da Methodik her aufteilt in Experimantalphysik, theoretische Physik, mathematische Physik, angewandte Physik und Simulation.
Newtonsche Physik mitsamt da Elektrodynamik
d newtonsche Physik mitsamt da Elektrodynamik is da Bereich von da Physik, den ma kennt hat und wos oam so in da Schui glernt word´n is. Aus dem ganzn is dann de Relativitätstheorie gword´n.
Quantenmechanik (Quantenphysik)
D Quantenphysik ist zur Beschreibung von Phänomenen im ganz kloanan dem Mikrokosmos zuständig, da wo de Gesetze da klassischen Mechanik aufhörn, da gehts mit da Quantenmechanik weida. An haufa Zeug des funktioniert a bloss weil ma des daher gwusst hat, aber es gibt ollawei no a paar Gescheide, de san glei a so gscheid das des gar ned glauben können.
''
De Dirac-Theorie (relativistische Quantenphysik)
De relativistische Quantenphysik hod mid de Phänomene z doa, wo fiad Bschreiwung vo da Quantenphysik und da Relativitätstheorie notwendi san.
Krampus
Da Krampus, aa Krampal oda Krampai is a Schrecknsgstoit im Adventsbrauchtum in Middleiropa. Oft keman de Krampal in Begleitung vom Niklo ois Gruppn (= Pass).
Wearend da Niklo de Kinda bschenkt, weans vo de Krampal ogstroft.
Køge Kommune (1970–2006)
Køge Kommune woa bis Dezemba 2006 a dänische Kommune im domoiing Roskilde Amt af da Insl Seeland. Seit Jenna 2007 is se zamm mid da Kommune Skovbo Tei vo da neien Køge Kommune.
Make, Project and Workspace Creator
Make, Project and workspace Creator (MPC) is a Open Source-Weakzeig zan Generian vo Software-Projektdatein fia vaschiedne Entwicklungsumgebunga.
Delta Centauri
Delta Centauri (δ Cen / δ Centauri) is a Stean im Sternbuid Zentaur.
Delta Centauri hod a scheinbore Hejigkeit vo +2,60 mag und gheat da Spektralklassn B2IVne o.
Tahara (Begriffsklearung)
Tahara bezeichnd:
Tahara is a japanischa Famijnam. Bekonnde Namasdrega san:
Tahara (hebräisch und arabisch fia: „Reinheit“) bezeichnd:
PPMP
PPMP stähd fia:
Oels
Oels bezeichnd:
Oels is da Famijnam vo foingde Peasona:
Bayrisch Kraut
Bayrisch Kraut oda Bayrischkraut (dt. Bayrisches Kraut) is a klassische, boarische Krautspeisn. Es wead ois Beilog, Salod, Kuacha, Rouladn oda Gmias gessn. Es kimmt aus ana Zeid, wo Kraut bei uns no a Grundnoarungsmiddl wor und Krautspeisn a boormoi in da Woch afn Tisch keman san. Desweng hom uns d Amis friaa aa Krauts gnennt. Bayrisch Kraut wead gean ois Oitanativn fia Sauakraut heagnumma, es wead owa aus frischn Kraut gmocht.
Zuabereitung
Zeascht muasst as Kraut schneidn. Nacha gibst in an Hefn Speegstickal, ghocktn Zwuife, Opfestickal, Schmoiz und losst as brutzln bis da Zwiefe schee braun is. Dann gibst as Kraut dazua, an Schuss Weisswein und schittst a Fleischbriah driwa. Etzad losst as a Dreiviadlstund dinstn. Zum Schluss wead no mit Opfeessig owgschmeckt. De Opfestickal konst aa duach an Opfesoft dasetzn.
A vegetarische bzw. vegane Variantn vom Bayrisch Kraut griagst, wannst stodn Speeg graichads Tofu nimmst, stod da Fleischbriah a Gmiasbriah und as Schmoiz duach a Pflanznaej austauschn duasd.
Countys in Pennsylvania
Da Bundesstoot Pennsylvania in da USA is in 67 Countys untateit:
Perry County, Arkansas
Perry County is a Beziak im Bundesstoot Arkansas in da USA. Da Beziak hod 10.445 Eihwohna. Da Sitz vo da Vawoitung is Perryville.
Da Beziak hod a Fläche vo 1.452 Quadratkilometa, dovo san 25 Quadratkilometa Wossafläche.
Gmoana
Townships
Countys in Rhode Island
Da Bundesstoot Rhode Island in da USA is in 5 Countys untateit:
¹ aa South County gnennt
Des schåffs´d nia!
Des schåffs´d nia! (DSDN) (deitsch Das schaffst du nie!) is a deitscha YouTube-Kanoi, dea im Mai 2017 gründt woan is. Dea Kanoi ghead zum BR-Jugendsenda Puls und zum Medienaungebot Funk. Ois Moderatoren tretn im Jugendformat Sebastian Meinberg, Ariane Alter und Marc Seibold auf. Turnusgemäß gibts jedn Dunnaståg um 15 Uhr a neiche Foing.
Konzept
Da Redakteur Marc Seibold vagibt vaschiedne Aufgom. Dé Aufgom san beispüsweise 1000 Báám in 24 Stund im Rengwoid pflaunzn, 24 Stund aufm Radl foann oda a Fluagzeig laundn.
Waun Ariane oda Sebastian dé Aufgåb gwinnan, deafns Marc stråfn. Wauns sé valian, weans vau Marc gstråft.
Im Rauhma vaum großen Challengemonat 2021 sans davau augwichn. Do san dé Ari und Meini ois Team bei dé Aufgom autretn, wobei sé Ari und Meini nåch jeda Aufgob åbwechsln. Wer z´east as Best of 5 gwunna hod, hod den aundan in a XXL-Stråf stråfn deafn.
Aufång 2022 is as Konzept in „Best of Five“ gändat woan. Maximal fünf Aufgom woan hintaranaund. Waun Ariane und Sebastian z´east drei Aufgom gwunna haum, erfoigt a Stråf fian Marc, gewinnd er z´east drei Aufgom, hod er dé zwa stråfn deafn.
Gschicht
Dé Gschicht vaum iatzigen Format gehd aufn Aufång vau Puls z´ruck. Ursprünglich woar dé Idee, dass Sebastian Meinberg und Vivian Perkovic jöweis desöwe Herausforderung getrennt vonanaund mochn miasn. Nåchdem Perkovic Puls valossn hod, is Ariane Alter nåchgruckd.
Aus dé losn einzelna Aufgom is laungsaum a regelmäßigs Format wuan. Es is vau 2014 bis 2017 aufm Jugendnetzwerk vaum Boarischn Rundfunk ghostet woan.
Ungfähr 3 Joar späda, am 23. Mai 2017, is da eigene Kanoi fia Des schåffs´d nia! aufgmochd woan und ghead seitdem gleichzeitig zum Medienangebot funk.
Wödrekord
Im November 2019 hod Das schaffst du nie! mid ana 72-stündigen Live-Moderation a Guinness-Wödrekord fa Dé längste Marathon-Talkshow (Team) aufgstöhd. Passend zur ARD-Themenwoche "Zukunft Bildung" hod sé in da Talkshow ois um wissnschåtliche, politische und Alltagsthemen draht. Da Rekord is vau ARD-alpha live im Fernsehen auf dé YouTube-Kanäle vau Des schåffs´d nia! und ARD-alpha üwatrong woan. Á im Hauptprogramm vaum Eastn und vaum Boarischn Rundfunk san Ausschnitt aus da Moderation live üwatrong woan. Fiann Wödrekord is a einzigartiges Upcycling-Bett augfertigt woan, wos im Nåchhinein af United Charity ersteigan hod kina, der Erlös is andn Verein Sternstunden gaunga. Ariane und Sebastian haum an Redakteur Marc Seibold ois Stråf 72 Sozialstundn gehm. Dé woar aufteilt in: Fluss saubamochn, Hüf bei da Tafel, Måch’n Tiastoi sauba und vü mehr.
Gelöschte Videos
Á dé Aufgåb Werde Karatemeister is auf privat gstöht woan, weis Kritik aufgrund vau da Verwendung vau asiatischen Stereotypen aus da Community gehm hod.
Populäre Aufgom (Auswahl)
Dea Kanoi hod vü Videos rausbråchd, dé mehr ois a Müllion Aufruaf erzühd hod. Im Foigendn wean einige Beispüle gnaunnt:
Mura-Sprochn
De Mura-Sprochn (dt.: Mura-Sprachen) woan a kloane indigene sidamerikanische Sprochfamij mid uaspringli via Sprochn im Amazonasgebiet vo Brasilien:
Oanzige no gsprochne Sproch is Pirahã.
Dee Mura-Sprochn woan Tonsprochn mid kloam Phoneminventar und da Grundwoatstejung Subjekt-Objekt-Verb (SOV).
Denkmoigschitzde Objekte im Okres Detva
Im Okres Detva bstenga 56 denkmoigschitzde Objekte. De untn ogfiahde Listn fiahd za de Gmoalistn und gibd de Ozoih vo de Objekte o. In Gmoana, de ned vainkd san, existian koane gschitzde Objekte.
Rengmoor
Rengmoor, aaombrothrophe Moor oda Hochmoor gnennt (in Obabaiarn aa Fuize), san minaroiarme, saure und nosse Lebnsräum mit ana an de extrema Bedingunga opasstn Flora und Fauna. Rengmoor wern im Gengsatz zu Niedamoor ausschiaßle aus Niedaschläg (Ombrotrophie) und duach aus da Luft eitrongne Minaroisoize vasoagt und stejn domit an speziejn hydrologischn, ökologischnund entwicklungsgschichtlichn Moortypdo, bei dessn Joahrhundart bis Joahrdausand währandm Wachstum Torfmoose ois Torfbuidna a entscheidande Roin spuin. Rengmooer san duachTorfobbau und Minaroisoizeiträg aus da Umgebung (Landwirtschoft, Industrie) stoak gfährdat. Lebande und no wasande Rengmoor gibt's heit kaam no. De letztn grossn Rengmoorgebiete bfindn se in Westsibirien und Kanada.
Terminologie
De Begriff Rengmoor und Hochmoor wern gleichbedeitnd vawendt. Aafgrund vo da Torfbuidung wachsn Reng- bzw. Hochmoor in de Heah. Sie gleichn gewissamossn mit Wassa voigsongne Torfmoosschwämm, de mehr oda weniga erhobn in da Landschoft ling. Doher riahrt da Begriff Hochmoor, der se strenggnomma nua aaf de klassischn uhrglosfeamig aafgweabtn Moor vo Nordwestdeitschland beziang. De Moor stenga ned unta Eifluss vo minaroisoizreichm Grund- oda Obaflächnwassa, sondarn wern ausschließle duach Niedaschläg – hauptsächle Rengwassa (doher de Bezeichnung) – gnährt. De Bezeichnung Rengmoor vaeint domit olle ned oda kaam bis deitle aafgweabte Moor, de se duach a extreme Minaroisoizarmut und weitare doraus resultierande eakologische Eingschoftn auszeichna. Wachsande Moor keannan in zwoa Schichtn untateilt wern. Des "Akrotelm" (griech.: akros = heachst; telma = Sumpf) is da obare Bereich und umfosst de Vegetationsschicht und den Moorbodn. Do entstehnan duach Wachstum und Obsterbn vo Pflanznteil de frischn organische Substanzen (Torfbuidungshorizont). Des "Katotelm" (griech.: kato = untn) is da dorunta liegade wassagsättigte Bereich mit gringara biologischa Aktivität. De Schicht werd aafgrund vo da gringa no oblafandn bodnbuidndn Prozess zum geologischn Untagrund zählt und ois Torfahoitungshorizont bzeichnat. In Rengmoorn werd de obarste Torfschicht Weißtorf gnennt, do's aus weitgehand unzersetztn hellbrauna Torfmoosn bsteht. Bei da untarn Torfschicht handlt's se um Schwarztorf, der scho guat humifiziert is und a schworzbraune Färbung mit no erkennbore Pflanznrest aafweist.
Entstehung und Aafbau
A lebandes Hochmoor beneatigt zum Wachstum a feichts, ausglichnas Klima.. De Meng vom Niedaschlog muass den Wassavalust duach Obfluss und Vadunstung ibasteing. Außadem miassn de Niedaschläg gleichmäße iba des Joahr vateilt sei. De Rengmoor in Europa ham se seit etwa 11.000 Joahr (Beginn vom Holozä) noch dem Rückzug vo de letztn Eisschuid entwicklt. Hisichtle eahnana Entstehung untascheidt ma Valandungshochmoor und wurzlechte Hochmoor. Erstare san sekundär as da Valandung vo Seen oda aus valandande Oidarm vo Fliassgwessa hervoaganga. Es ham se znachst Niedamoor unta Eifluss vom Grundwassa (Minaroibodnwassa) entwicklt. Sauastoffmangl und hoha Säuregrod im stände feichtn Substrat hemman de Zersetzung vo obgstorbne Pflanznteil und fiahn zua Torfbuidung. So wachst des Hochmoor sehr langsam iba des Niveau vom Grundwassaspiagl, doher da Nam Hochmoor. Nochdem da entstehande Torf langsom aus dem Eifluss vom Minaroibodnwassa aussagwachsn is, hot des Wachstum in a Hochmoorbuidung umgschlong, des hoasst des Moor is vo da o nua no vom minaroiorma Rengwassa gspeist. Wurzlechte Hochmoor, aa Vasumpfungsmoor gnennt, entstandn dogeng direkt aaf dem minaroiischn Untagrund minaroisoizorma Gebiet ohne voaherige Niedamoorbuidung entweda Gebiet ohne vorherige Niedamoorbuidung entweda ois primäre Moorbuidung duach Vasumpfung voamois trockne Minaroibeadn, zum Beispui inofoig vo Rodunga, Klimawandl, vamindat Vasickarung, oda sekundär duach des Hinauswachsn vo am Hochmoor aaf den benochbartn Minaroibodn. De Buidung vo am typischn Hochmoor is a sehr langsoma Prozess, der sogor bei ginstigm, ungsteatm Oblaaf Johrhundart bis Joahrdausand dauart. Weitahi gibt's a Reih sognannta Ibagangs- und Zwischnmoor, de in untaschiedliche Oteil Merkmoi vo Hoch- und Niedamoor in se vaeinan (schau Definition Moor). Haupttorfbuidna san de wurzllosn Torfmoos, de nua longsam in d'Heah wachsn, währand gleichzeite da untare Teil unta Luftobschluss vatorft. Je noch geographischa Lag san vaschiedane Ortn vo Torfmoose am Aafbau vo de Rengmoor beteiligt. De Zuawachsratn an Torfsubstanz betrogt nua etwa an Millimeta pro Joahr. Wachsande Moor keannan in zwoa Schichtn untateilt wern. Des "Akrotelm" (griach.: akros = heachst; telma = Sumpf) is da obare Bereich und umfasst de Vegetationsschicht und den Moorbodn. Do entstenga duach Wachstum und Obsterbn vo Pflanznteil de frischn organischn Substanzn (Torfbuidungshorizont). Des "Katotelm" (griach.: kato = untn) is da dorunta liegade wassagsättigte Bereich mit gringara biologischa Aktivität. De Schicht werd aafgrund vo da gringa no oblaafadn bodnbuidendn Prozess zum geologischn Untagrund zejt und ois Torferhoitungshorizont bezeichnat. In Rengmore werd de obarste Torfschicht Weißtorf gnennt, do's aus weitgehand unzersetztn hellbrauna Torfmoosn bsteht. Bei da untarn Torfschicht handlt's sich um Schwarztorf, der scho guat humifiziert is und a schwarzbraune Färbung it no erkennborn Pflanzrestn aafweist.
Rengmoorforman und Vabreitung
De Buidung vo Rengmoor is vom Klima obhängig, oiso da Heah vo de Niedaschläg und da Greass vo da Vadunstung, de wiedarum entscheidnd vo da Temparatua bstimmt werd.Weitahi nimmt des Geländerelief Eifluss aaf des Obflussgscheng und domit aaf de Gstoit vo am Rengmoor. Doraus ergibt se a geografische Begrenzung vo da Rengmoorentstehung. Hochmoorwachstum beginsdigende Bedingunga findt ma hauptsächle in Nordamerika (Kanada, Alaska), Nordeuropa und Westsibirien, Südamerika, Südostasien im Amazonasbeckn. Do san Moor olla Ort und Torflagastättn vo insgsamt vier Millionan Quadratkilometa entstandn, womit se drei Prozent vo da Landflächn da Erd bedeckn. Aaf da Südhoibkugl san minaroisoizorme Moor sejtn aus Torfmoosn aafbaut. Oanzig aaf de feialändischn Insln existiern Torfmoosrengmore. De torfreichstn Lända vo de Tropn findn se in Südostasien. In vui Fälln is no ned geklärt, wia des Wachstum vo dene Moor vonstattngeht, denn Moose fejn do ganz.
Decknmoor
In stork ozeanisch prägte Regionan buidn se bei hohe, sehr reglmässige Niedaschläg (an mehr ois 235 Dog im Joahr) sognannte Decknmoor (engl. "blanket bog"). De meist sehr gringmöchtign Torfdeckn ohne deitliche Obaflächnstrukturn ibaziang in Europa Hiegl und Täla vo de Landschoftn vo Irland, Schottland, England und Norweng. In Nordamerika san Decknmoor in Kanada voawiegand eastlich vo da Hudson Bay vabreit. De Moor stengan oft no unta Eifluss vom Minaroibondnwassa (Grundwassa). Decknmoor kemman neardle vom 65. Breitngrod ned voa.
Planrengmoor
Aafgrund vo eahrnana Näh zum Meer wern Planrengmoor aa ois Küstnrengmoor oda atlantische Rengmoor bzeichnat. Im Vabreitungsgebiet vo de Decknmoor tretn aa leicht gwölbte Planrengmoor mit schwoch ausprägte Obaflächenrelief in abana Log aaf. Des Gebiet vo de Planhochoor vo Europa erstreckan se vo Irland noch Ostn iba Südnorweng noch Südwestschwedn und noch Nordn bis zu de Lofotn. In Nordamerika findn se Planhochmoor im Bereich vo de Großn Seen (voa ollm in MInnesota und Ontario). Planhochmoor wern ebnfois ausschließle vom Reng gspeist.
Plateaurengmoor
In de weniga ozeanisch prägtn Klimagebiete vo Nordwesteuropa (gringare Niedaschläg) nehman de Rengmoor de klassische uhrglosförmig aafgwöbte Gstoit o und wern ois Plateaurengmoor (engl. "raised bog") bzweichnat. Sie wochsn in da Mittn stärka ois in de Randbereich. Doduach kimmt's zu ana Aafwealbung im zentroin Teil, dem de Hochmoor eahnan Nama vadangan. De Aafwealbung konn mehrare Meta betrong. Demzfoig san de Randbereich mehr oda weniga stork gneigt. Sie wern ois Randghäng bezeichnat. De Randghäng vo greaßare Moor wern vo Obflussbahnan (sognannte Rülln) duachzong, iba de des ibaschüssige Wassa obgleidt werd. Weitare charaktaristische Strukturn vo dene Hochmoor san da ebne, baamfreie Hochmoorkern (Rengmoor- ode Hochmoorweitn) mit am charaktaristischn Mikrorelief aus flache nosse Vatiefunga (Schlenkn), de se mit rockane Torfmooskuppn (Bultn) obwechsln (Bult-Schlenkn-Komplex). Greaßare Wassaosammlunga inmittn vo de Hochmoor wern ois Kolke oda Mooraung (huminsäurereiche Gwässa) bezeichnet, de nossn Bereich an de Außnrända ois Randlagg. Echte ombrotrophe Hochmoor vom nordwestdeitschn Tiafland zoang im Aafbau a meist markante Zweiggliedarung in Schworztorf (stork zasetzt) und dorieba liagandn Weißtorf (schwächa zasetzt). Da Wechsl is a Foig vo Ändarunga im Wassahaushoit vom jeweilinga Moor. Da Weißtorf is unta ana Klimavaändarung mit hohe Niedaschläg und geringa Vadunstung um etwa 1000 bis 500 v. Chr. zruckfiaht. Doduach is es eartle zu untaschiedlichm Torfmooswachstum und da domit vabundanan Ausbuidung vo da Schworztorf-Weißtorfgrenzschicht kemma, der aba ned in olle Hochmmore zeitgleich entstand is.
Gebirgshochmoor
In niedaschlogsreiche Gebirg tretn im montana Bereich – und sejtna aa alpina (oiso iba da Baamgrenz)-ebnfois Rengmoor aaf, de aafgrund vo dem Gefälle oft a charaktaristische asymmetrische oda ned konzentrische Gstoit aafweisn. Gebiagsrengmoor lasse se topografisch eiteiln in: Olle de Moorforman keannan aba aa Randzonan vo Niedamoor dostejn, beziehungsweis in de ibageh.
Kermimoor
Kermimmore wern aa ois Schuidhochmoor oda Strang- bzw. Blanknmoor bezeichnat. Sie ham a schwoch kuppelige Gstoit. De Moorobaflächn steigt vo da breitn Laggzone bis zum Zentrum kontinuierlich o. Es handlt se bei den Kermis um strangfearmige Torfmoosbulte, de entlang vo de Heahnlinien ogordnet san. de Schlankn (Flarke) san meist wannenarte ausbuidt und äußerlich vo Kolkn kaam zu untascheidn. Im zentroin Beriech vo dene Moor san imma greaßare Kolke ausbuidt. Im Nordn vo Russland und in Westsibirien tretn Kermimoor häufig in riesige zammagwachsane Komplexe aaf. Ferna findn se Schuidhochmoor in Finnland in da mittlarn und neadlichn Boreale Nodlwoidzona.
Aapamooe
Aapamoor (engl. "aapa fen", "string bog") wern aa ois Strangmoor bezeichnet. An da neadlichn Vabreitungsgrenz vo de Rengmoor in da subpolarn Zone (neadlie vom 66. Breitngrod vo da Nordhoibkugl) keannan se Hochmoor nua no inslorte innahoi vo duach Minaroibodnwassa vaorgte Moor ausbuidn. In ebana Log san de Insln unreglmäße vateilt, in Hanglogn ordnan se se zu hangparalleln Wälln o. De Wälle schliaßn dobei duach Minaroibodn vanässte Moorstreifn ei. De wern mit am finnischn Wort ois "Rimpis" bezeichnat. Des Hauptvabreitungsgebiet vo de Aapamoor san de skandinavischn Gebirg, Mittlfinnland und Kareliensowie Nord-Sibirien. In Nordamerika is es voa ollm Alaska, des aafgrund vo dem koitn Kontinentalklima iba Aapamoor vafügt. Bei de dogstejtn Moor spuin Frosteiwirkunga a bedeitande Roin. In de Moorsträng findt ma bis in den Somma nei Bodneis.
Palsamoor
Palsamoor (engl. "palsa bog") wern aa ois Palsnmoor bezeichnat. Im Grenzbereich vom arktischn Dauafrostbodn (Tundra) keannan de Sträng vo de Aapamoor zu metahohe Torfhügl aafwachsn. De sognannten Palsas lieng häufe wie de Aapamoor inmittn der duach Minaroibodnwassa vasorgte Moor. Teilweis san's vo wassagfuite grobnfeamige Vatiefunga umgebn. Torfwachstum is kaam ausprägt, de Moor san Torflaga aus Wärmezeitn und san erst mit dem käta werdandn Klima vo im innarn wachsandn Eiskernan aafgwölbt worn. De Eiskern vagreaßarn se vo Joahr zu Joahr duch Aaftau- und Gfriervorgäng vo dem umgebandn Wassa. De niedrign Temparaturn vahindarn a vollständige Zasetzung vo dem organischn Materioi.
Polygonmoor
Polygonmoor san in de arktischn und subarktischen Ebanen vo Sibirien und Nordamerika vabreitet und nehman do große Flächn ei. Sie san an Frostmusta- und Eiskeilbödn gebundn. A spärliche torbuidende Vegetation konn se in de innarn wabnortige Flächn vo dene Frostmustabödn (Kryoturbation) hoitn und werd währand de kurzn Somma mit ausreichanda Feichtigkeit vasorgt, do des Schmejzwassa duach de erheahtn Polygonrända am Obfluss ghindart werd. De Torfdeckn erreichan a Mächtigkeit vo 0,3 bis 1 Meta.
Ökosystem
Rengmoor nehman a Sondastellung in de Stoffkreislaaf vo da Natur ei. Ehnane sejbstregulierande Kroft untascheidt se vo oalln andarn Ökosysteman vo da Erd. Moor san Lebensräum mit positiva Stoffbilanz. De Buidung organischa Substanz is greaßa ois ihr Zasetzung und domit ihr Aafbrauch. Der Zuwachs an organischa Massn und de Oblagerung in Form vo Torf is aba nua an Standort mit Wassaibaschuss meagle. Bei ausreichanda Wassaversorgung wachst des Moor fortwährand. De Torflagn san des Ergebnis vo da Assimilationstätigkeit vo eahnane ehemois aaf da Obaflächn wachsndn Pflanzn. Somit beheabeagn's iba joahrtausande gspeicharte Sonnanenergie. Moor san domit riesige Soffsenkn fia Koinstoff und Stickstoff. De bedeitenste Pflanzngruppn in Rengmoor san de Torf- oda Bleichmoose (Sphagum), de den Moorkeapa aafbaun. Torfmoose sorng fia des Heahnwachstum vo de Hochmoor. Innahoib vo da jährlichn Vegetationsperiodn wachsn de kloana Pflanzal zwischn oan und 30 Zantemeta in d'Heah. Des jährliche Heahnwachstum vo am hoibn bis zu oam Millimeta ergibt se duach Vatorfung vo de obsterbandn Pflanznrest noch untn hi.
Klima
Des Eignklima vo am Hochmoor is kontinentoia ois des vo seina Umgebung und zeichnat se duach große, zum Teil extreme Temparatuauntaschied zwischn Dog und Nocht, aba duach geringe Untaschied im Joahresgang aus. Je feichta a Bodn is, umso mehra Wärm muass zuagfiaht wern, um a bstimmte Temparatur zum areicha. De Wärmekapazität vo am wassgsättigtn Moorbodn is domit hoch. de Wärmeleitfähigkeit vom Torf is dogeng gring. Da Moorkeapa erwärmt se deshoib im Johresgang nua sehr langsm und Kühlt se aba aa im Spatherbst nua langsom wieda o. In strenge Winta konn des Hochmoor mehrare Meta diaf duachfriern. In dem Foi bleibt da Moorkeapa aa in da Tiefn bis in den Fruahsomma nei gfrorn, do de einstrahlnde Sonnanenagie kaam noch untn weitagleit werd. Im Juni liegt de Temparatur in 10 bis 20 Zantemeta Tiefn zwischn null un zahn °C. De Foig is a spadara Ofang vo da Vegetationsperiodn. Im Gengsatz dozua friert des Hochoor zum Ofang vom Winta wesentle langsama ei ois de umgebandn Gwässa und bleibt in wormare Winta manchmoi schnee- und eisfrei. Do a Hochmoor in dene Joahreszeitn a deitle obweichande Temparatur ois de doriabeliegandn Luftmassn hot, san Bodnnebe do heife. Bei Sonnaeistrahlung im Somma erwärmt se da dunkle Torf an da Obaflächn schnej. Duach de gringe Wärmeleitfähigkeit vom Torf, de kaam Wärm an doruntaliegade Schichtn obleit, konn's im Hochsomma an da Obaflächen zu extreme Temparaturuntaschied zwischn Nochtfräst bei klarm Nochthimme und bis zum70 °C Hitz an sonnige Dog kemma. Temparaturschnwankunga zwischn 4 und 40 °C innahoib vo 12 Stund in Obaflächnnäh san aa in mittleuropäische Hochmoor koa Sejtnheit. Oanzalne Messunga ham bis zu 77 °C in am Gebirgshochmoor ergebn. Do de Obaflächn vom Moor in da Regl ned mit hochwichsiga Vegetation bedeckt is, konn de Wärmeenagie unghindat obstroin, ohne dass weng da isolierandn Eignschoft vom Torf a Wärmenochfuhr, wia's bei Minaroibädn da Foi is, aus da Tiafn meagle is. Bei unbeweaktm Nochthimme und gringa Luftfeichtigkeit konn's sogoa no im Somma im Moor zu Nochtfröst kemma. Intakte Hochmoor speicharn ned nua enorme Mengan an Niedaschlogswassa, sie prägn aa des Regionoiklima entscheidnd mit. Trockn-worme Luft werd duach de Vadunstungskäjtn obkühlt und ogfeicht, währand worme, wassagsättigte Luft zum Obrenga zwunga werd. Große ausgedente Moor begünstinga so eahna eigns Wachstum. Noch da Duachschnittstemparatur san Hochmoorregionan zu olle Joahreszeitn am käjtestn. No heit ham Städte vo dene Moorregionan trotz Küstnnäh a "nochtkoits Klima".
Lebewejt
De extreme Minaroisoizormut, da niedrige pH-Wert und de permanente Wassasättigung vo de Hochmoorlebnsräum bedingan a hochspezialisierte oanzigortige Flora und Fauna mit ana Vuizoi gfährdeta Ortn.
Flora und Vegetation
Pflanzn, de mit de extreman Bedingunga im Hochmoor zrechtkemman, san Spezialistn und Hungakianstla. Vuifach san spezielle Opassunga und Strategien entwicklt. So gedeihn Hochmoorspezialistn ausschießle in Hochmoor. De Rengmoorzentren san in da Regl baamfrei.
Opassunga vo de Pflanzn
A Opassung an des karge Lebn im Hochmoor ham fleischfressande Pflanzn (Carnivorie gfundn: Manche Ortn fangan Insektn, vadaun's und keannan so zusätzle Stickstoff und Minaroisoize aafnehma. Da Rundblättrige Sonnantau (Drosera Rotundifolia) hot aaf seine rundlichn Bladdl readliche Drüsna. De sondarn a klebrige Flissigkeit ob, de beispuisweis Ameisn oziagt. Sie bleibn an de klabrign Drüsna hänga und leasn beim Sonnatau an Bewegungsreiz aus. De klebrign, fingaortign Ausstülpunga mit Drüsna neing se iba de Beute und roin mit de Blattlrända des Insekt ei. A Vadauungssoft, der dem Mongsoft vo Viecha ähnle is, least de pflanznvawertborn Stoffe aus dem Insekt raus. Da Sonnatau deckt domit den Bedarf an Stickstoff, da im Bodn ned vorhandn is. De Venusfliangfoin (Dionaea muscipula) is in de Moor in Nord- und Süd-Carolina im Ostn vo da USA behoamat. Do stejt die handflächngroße Pflanzn im Somma ihre Klappfoin aaf, um domit Insektn und Spinnan zum fanga. Kennzeichnand fia de Pflanznwejt vo de Rengmoor san Zwergstraicha, de fast olle Vatreta vo da Familie vo de Heidekrautgwächs (Ericaceen) san. Dozua ghearn zum Beispui de Rosmarinheide (Andromeda polifolia), de Besnheide (Calluna vulgaris), de Glocknheide (Erica tetralix), de Moosbeere (Kursiver TextVaccinium oxycoccos). De Zwergstraicha buidn mit Schwammerl a sognannte Schwammarlwurzl (Mykorrhiza) aus. De Lebnsgmoaschaft erlaubt eahna a bessarne Aafnahm vo de spärlichn Bodnminaroistoff. Ferna is aaffällig, dass de Blattln vo dera Pflanzn meistns dickfleische und mit ana dickn Epidermis ausgstatt san. Außadem san de Blattln mit ana Wachsschicht (Cuticula) ibazong und de Spoiteaffnunga san meist eigsenkt. De Merkmoi stejn a Opassung und Moosbeern keannan eahnane Wurzln im Stockwerksbau obbuidn und beugn so dem Sauastoffmangl duach stände heaha wachsande Torfmoos voa.
Gehölz und Moorwälda
Baam wia Moorbirkn (Betula pubescens), Fichtn (Picea), Kiefa (Pinus) ghearn aa in lebandn Hochmoorn ozeanischa Klimaregionan zum charaktaristischn Buid. Sie findn se jeco bevoazugt aaf de stärka dräniertn Randghäng und an Kolkrända mit bessarar Nährstoffvasorung. Aaf de Hochflächn san meist nua vaoanzlt Ghölz mit niedarm Wuchs (Mineroisoizmangl) ozumtraffa. An de Gwässarända kimmt's duach Wellnschlog zu ana vastärktn Mineralisation, de konkurrenzstärkarn Ghealza, Gräsa und andarne Pflanzn a Osiedlungsmeaglichkeit bietn keannan. Dozua gheart aa des in Renaturierungsbemühunga gfiachtete Blau Pfeifngros (Molinia carulea). In trockanare, mineroisoizorme Ibagangszonan zu de Hochmoor kontinentala Klimate und in heahane Gebirgslong keannan Bruch- und Moorwälda wia Beagkiefan-Moorwälda, Birkn-Bruchwäda oda Karpartenbirknwäda ausbuidt si. Des san meist schlechtwüchige, niedarne, licht Bständ aus Kiefan oda Birkn mit am strauchreicha Untawuchs und ana niedawüchsinga und lückinga, meist aus Gräsan und Seggn sowia Zwegstraicha bestehandn Krautschicht aba ana guat ausbuidtn Moosschicht aus viawiegand Torfmoosn.
Fauna
Innahoib wachsanda Rengmoor keannan se nua wenige Organismusgruppn entfoitn. Es gibt weda Fisch im sauan Wassa, no gibt's Schneckn, Muschln, Krebs oda andarne Viecha, de a reichliche Kalziumzufuhrbrauchan. Nua Spezialistn is es meagle, unta de extrema Standortbedinga zum existiern und se fortzumpflanzn. Ähnle de Torfmoos san aa vui Viecha rot oda dunkl gfärbt Melanismus), ois Opassung an de Strahlungsintensität und de extrema Temparaturn. A andarne haife zu beobachtnde Erscheinung is da Zwergwuchs. Vui Viecha, bsondars Insektn, san in eahnana Erährungsweis aaf nua bstimmte Pflanznortn und/oda Pflanzngattunga vo de Hochmoor bschränkt (Mono- bis Oligophagie), so dass nur in dem Lebnsraum existiern keannan.